Apmeklētāju noteikumi

**Biļetes iegāde apliecina, ka apmeklētājs ir iepazinies ar "Apmeklētāju noteikumiem" un apņemas tos ievērot**

**1. VISPĀRĪGIE NOTEIKUMI**

1.1. SIA “Olimpiskais centrs “Ventspils””, reģ.Nr.40003245964, ir uzņēmuma „Ūdens piedzīvojumu parks”, Lauku ielā 5, Ventspilī, (turpmāk – ŪPP) īpašnieks.

1.2. ŪPP Apmeklētāja noteikumi nosaka kārtību, kādā apmeklētājam tiek sniegti ŪPP pakalpojumi, nosaka drošības, higiēnas un citas prasības, kas jāievēro apmeklētājiem, ŪPP tiesības, pienākumus un atbildības ierobežojumus.

1.3. ŪPP Apmeklētāja noteikumi ir izstrādāti, lai nodrošinātu patīkamu ŪPP apmeklējumu, katra apmeklētāja labu noskaņojumu, un izvairītos no nepatīkamiem pārpratumiem, traumām un zaudējumiem.

1.4. ŪPP Apmeklētāja noteikumus ievēro visi apmeklētāji neatkarīgi no vecuma. Pirms ŪPP pakalpojumu izmantošanas līguma noslēgšanas (t.i. pirms biļetes iegādes) persona uzmanīgi izlasa un iepazīstas ar Apmeklētāja noteikumiem un apņemas ievērot tos ŪPP pakalpojumu izmantošanas laikā. Apmeklētāja noteikumi un konkrēto atrakciju instrukcijas (piktogrammas) ir izstrādātas saskaņā ar Latvijas Republikas tiesību aktiem.

1.5. Ja apmeklētājs cieš zaudējumus vai nodara zaudējumus trešajām personām šo noteikumu neievērošanas dēļ, vai arī ignorējot ŪPP darbinieka norādījumus, ŪPP atbildību nenes.

1.6. ŪPP Akvaparka izmantošana prasa personas fizisku piepūli un aktivitāti. Apmeklētājam ir jānovērtē viņa fiziskās iespējas un peldēšanas prasme pirms Akvaparka apmeklējuma. Atrakcijas ir zinātniski izstrādātas un to pareiza lietošana un ekspluatācija nerada draudus cilvēka dzīvībai un veselībai, un apmeklētājs, ievērojot Apmeklētāja noteikumus un Akvaparka teritorijā izvietotās atrakciju instrukcijas (piktogrammas), izvairīsies no kaitējuma nodarīšanas savai veselībai.

1.7.Apmācīti glābēji uzrauga apmeklētāja aktivitātes Akvaparkā. Konkrēto atrakciju instrukcijas (piktogrammas) Akvaparka teritorijā papildina šos noteikumus, un apmeklētājs apņemas ievērot tos.

1.8.ŪPP saskaņā ar Fizisko personu datu aizsardzības likumu veic personas datu apstrādi, veicot videonovērošanu Akvaparka teritorijā, lai aizsargātu apmeklētāju dzīvību, veselību un tiesības uz īpašumu.

**2.IEIEŠANA AKVAPARKĀ.**

2.1.Apmeklētājam, saņemot elektronisko aproci (čipu) un piereģistrējoties pie ieejas, tiek uzņemts apmeklētāja apmeklējuma laiks. Pie izejas no Akvaparka apmeklētājam vēlreiz jāreģistrējas, un reģistrējoties tiek noteikts laiks, kuru apmeklētājs ir pavadījis Akvaparkā. Par laika limita pārsniegšanu, izejot no Akvaparka, apmeklētājs maksā papildus samaksu pēc ŪPP noteiktā cenrāža.

2.2.Bērni līdz 12 gadu vecumam - ieskaitot, Akvaparku var apmeklēt tikai vecāku vai pieaugušo klātbūtnē, un atrodas šo personu stingrā uzraudzībā. Pavadošajai personai ir jābūt vismaz 18 gadus vecam un ir jāuzņemas atbildība par viņam uzticēto bērnu veselības stāvokli, uzvedību, kā arī šo noteikumu ievērošanu.

2.3.Bērni no pilnu 13 gadu vecuma Akvaparku var apmeklēt bez vecāku un pieaugušo klātbūtnes un pavadības, saglabājoties vecāku rūpēm par bērnu, atbildībai par bērna veselības stāvokli, uzvedību, kā arī šo noteikumu ievērošanu.

2.4.Grupu vadītāji uzņemas atbildību par visiem grupas dalībniekiem saskaņā ar šiem noteikumiem.

2.5.Akvaparka noslogotības dēļ Akvaparka administrācija ir tiesīga pārtraukt apmeklētāju ielaišanu uz laiku, kamēr atbrīvojas brīvās vietas.

2.8.Apmeklētāji netiek ielaisti Akvaparkā 60 minūtes pirms slēgšanas.

**3.AKVAPARKA APMEKLĒJUMA IZŅĒMUMI**.

3.1.Akvaparks nav piemērots apmeklēšanai un to ir stingri aizliegts apmeklēt:

3.1.1.personām ar drudzi, konjunktivītu, ādas slimībām vai citām lipīgām slimībām, vaļējām brūcēm, pārsējiem, uz āru izvirzītām dzimumzīmēm vai citiem ādas veidojumiem, vai citām saslimšanām, kas apdraud paša apmeklētāja vai var apdraudēt citu apmeklētāju dzīvību un veselību;

3.1.2.personām ar sliktu veselības stāvokli (sirds un asinsvadu slimības, iesnas, galvas traumas, caureja u.c.);

3.1.3.personām alkohola, narkotisko vai citu apreibinošo vielu reibumā;

3.1.4.dzīvniekiem;

3.1.5.personām bez elektroniskās aproces (čipa).

3.2.Akvaparka apmeklējums var tikt liegts jebkurai personai, tai skaitā personai, kuras apmeklējums var apdraudēt kārtību, drošību un Akvaparka higiēnisko stāvokli un/vai kuras uzvedība ir pretrunā ar morāles vai sabiedrībā pieņemtiem uzvedības noteikumiem.

3.3.Apmeklētājs, kurš neievēro šos noteikumus, Akvaparkā izvietotās brīdinājumu zīmes, uzrakstus, glābēju aizrādījumus, Akvaparka darbinieku norādījumus par šo noteikumu ievērošanu, nekavējoties var tikt izraidīts no Akvaparka, neatmaksājot samaksāto ieejas maksu.

**4.AKVAPARKA IZMANTOŠANA.**

4.1.Ar elektronisko aproci (čipu) Akvaparka teritorijā apmeklētājs var:

4.1.1.aizvērt/atvērt vienu skapītī ģērbtuvē, saņemt informāciju par apmeklētāja skapīša numuru.

4.2.Virsdrēbes un ielas apavi jāatstāj virsdrēbju garderobē, pretī saņemot numuriņu.

4.3.Apmeklētājs, pēc Akvaparka darbinieka pieprasījuma, uzrāda personu apliecinošu dokumentu vai citus dokumentus, kas apliecina, apmeklētāja vecumu vai to, ka apmeklētājs ir tiesīgs izmantot kādu atlaidi.

4.4.Lai nodrošinātu Apmeklētāja, Akvaparka personāla un citu apmeklētāju drošību, Apmeklētājs pēc Akvaparka darbinieka pieprasījuma labprātīgi uzrāda personīgās mantas. Akvaparka darbiniekam bez Apmeklētāja piekrišanas ir tiesības pārbaudīt Apmeklētāja vai bez pieskatīšanas atstātas aizdomīgas somas, mantas un priekšmetus.

4.5.Apmeklētājs Akvaparkā drīkst uzturēties peldčībās vai basām kājām, eiropeiska tipa peldbiksēs, peldkostīmā vai arī pludmales tērpā (šorti, krekls, halāts, svārki u.tml.).

4.6.Akvaparkā nav atļauts uzturēties peldbiksēs un peldkostīmos ar atklātiem rāvējslēdzējiem, sprādzēm, kniedēm, metāla, stikla/stiklveidīga materiāla ornamentiem .

4.7.Brillēm jābūt nostiprinātām ar lencēm.

4.8.Pirms ieiešanas Akvaparka atrakciju zonā apmeklētājs obligāti nomazgājas dušā.

4.9.Drošības nolūkos Akvaparkā aizliegts ienest stikla priekšmetus, rokas bagāžu un somas. Izņēmums ir mazuļu pirmās nepieciešamības lietas ( autiņbiksītes, dvielītis, plastmasas pudelītes mazuļa barībai u.c.)

4.10.Pārģērbšanās un atkailināšanās atļauta tikai tam paredzētās vietās – ģērbtuves kabīnēs.

4.11.Nolaišanās pa slidkalniņiem neilona peldkostīmos un peldbiksēs atsevišķos gadījumos var izraisīt to bojāšanos.

4.12.Ūdens atrakciju – slidkalniņu nepareiza lietošana var izraisīt izkrišanu no slidkalniņa, triecieniem, kritieniem, sitieniem, aizķeršanos u.tml.

4.13.Apmeklētājs apņemas ievērot katras konkrētās atrakcijas noteikumus un īpašās norādes, kas izvietotas pie katras atrakcijas starta un finiša.

4.14.Akvaparka atrakcijas, saunas, baseini, ir jāatbrīvo 15 minūtes pirms Akvaparka darba laika beigām.

4.15.Ņemot vērā, ka ŪPP nepieņem glabāšanā apmeklētāja mantas, bet tikai nodod apmeklētājam lietošanā garderobes skapīšus, ŪPP nenes atbildību par Akvaparka teritorijā, garderobē un skapīšos atstāto apģērbu, dokumentu, mobilo telefonu, vērtslietu, u.c. mantu sabojāšanu, iznīcināšanu un pazušanu.

4.16.ŪPP neuzņemas atbildību par kaitējumiem, zaudējumiem negadījumu, gūto traumu un citu iemeslu rezultātā, kas radušies Akvaparka apmeklētāja nevērības, pienācīga uzmanības trūkuma, paviršības vai šo noteikumu neievērošanas rezultātā, t.sk. Akvaparka darbinieku norādījumu neievērošanas rezultātā.

4.17.ŪPP neuzņemas atbildību par kaitējumiem, zaudējumiem, kas radušies Akvaparka apmeklētājam, atrodoties Akvaparka teritorijā, ja kaitējumu, zaudējumus izraisījusi trešo personu rīcība vai citi apstākļi, par kuriem ŪPP nav atbildīga saskaņā ar šiem noteikumiem un normatīvajiem aktiem.

4.18.Akvaparka apmeklētājs veselības un/vai mantas bojājuma gadījumā nekavējoties vēršas pie tuvākā glābēja, lai veiktu negadījuma vietas, laika un apstākļu konstatēšanu, ja nepieciešama, pirmās palīdzības sniegšanu un reģistrēšanu ŪPP negadījumu žurnālā.

4.19.Apmeklētājs atbild par visiem radītajiem kaitējumiem, zaudējumiem, kas nodarīti ŪPP vai trešajām personām.

4.20.Bērnam līdz 12 gadu vecumam atrodoties ūdenī, vismaz vienam viņu pavadošajam pieaugušajam visu laiku ir jāatrodas līdzās bērna rokas stiepiena attālumā. Šī prasība attiecas arī uz bērnu grupām. Līgumsods par šīs prasības neievērošanu ir EUR 50,00.

4.21.Jebkuram Akvaparka darbiniekam ir tiesības dot norādījumus apmeklētājiem attiecībā uz šo noteikumu ievērošanu, savukārt apmeklētājiem šie norādījumi ir jāievēro.

4.22.Ģērbtuves skapīšus apmeklētājiem ir tiesības lietot tikai apmeklējuma laikā. Pēc apmeklējuma skapīši tiek atvērti un atbrīvoti no tajos esošajām mantām. Klientu aizmirstās mantas tiek glabātas 3 dienas, pēc tam tās tiek neatgriezeniski utilizētas.

4.23.Tualetes un ģērbtuves ir jālieto, pamatojoties uz anatomisko un bioloģisko, nevis iegūto dzimumu.

4.24.Ģērbtuves un dušas izmantojamas tikai, lai pārģērbtos. Jebkuras citas darbības, kas nav saistītas ar pārģērbšanos, t.sk. drēbju mazgāšana, skūšanās, matu krāsošana, ir aizliegtas.

4.25.Līdzņemtos peldēšanas piederumus ir jāuzrāda Akvaparka darbiniekiem un tos drīkst lietot tikai ar Akvaparka darbinieku atļauju.

4.26.Atkritumi ir jāievieto tam paredzētās tvertnēs.

4.27.Neizmantotie abonementi/apmeklējumi/atlaides kuponi netiek pārcelti/pagarināti un/vai kompensēti slimības un/vai citu iemeslu dēļ.

4.28.Apmeklētājam iegādājoties Akvaparka dāvanu karti, tā jāizlieto dāvanu kartē norādītajā termiņā. Apmeklētājam, neievērojot dāvanu kartē norādīto termiņu, tas netiek pārcelts/pagarināts un tajā noteiktā summa netiek kompensēta.

4.29.Iznomātais inventārs jāatgriež Akvaparka kasē, to nedrīkst atstāt garderobes vai Akvaparka zonā.

4.30.Katru reizi pārliecinieties, ka skapīša durvis ir kārtīgi aizvērtas. Ja tās pienācīgi neaizveras un/vai ir bojātas, nekavējoties paziņojiet par to administratoram.

4.31.Pārvietojies Akvaparka ģērbtuvēs, peldbaseinā un ūdens atrakciju parkā nesteidzīgi, steiga/skriešana pa slapjo grīdu ir bīstama gan tev, gan citiem apmeklētājiem.

4.32.Valkā aproci redzamā veidā visā ūdensparkā uzturēšanās laikā. Apmeklētājiem nav atļauts savstarpēji mainīties ar aprocēm.

4.33.Glabā rūpīgi sava skapīša atslēgu, to nozaudējot, ir jāmaksā kompensācija atbilstoši spēkā esošajam cenrādim. Par elektroniskās atslēgas pazaudēšanu nekavējoties informē administratoru vai dežūras instruktoru.

4.34.Dokumentus, naudu un citas vērtslietas ir iespējams atstāt individuālos seifos pie administratora.

4.35.Kategoriski ir aizliegts virzīties atrakcijās pret straumi vai pretēji lejā slīdēšanas virzienam.

**5.AKVAPARKA TERITORIJĀ AIZLIEGTS:**

5.1.kliegt, svilpt un nevajadzīgi saukt pēc palīdzības, lai nemaldinātu glābējus, skriet (apmeklētājs var gūt traumu, paslīdot), grūst citus apmeklētājus,

5.2.izmantot Akvaparku neatbilstošā apģērbā, piemēram, apakšveļā, Eiropas kultūrā nepieņemamā peldkostīmā. Bērniem līdz 3 gadu vecumam vai personām ar inkontinenci Akvaparku atļauts apmeklēt tikai ūdens necaurlaidīgās autiņbiksītēs,

5.3.lēkt baseinos no malas, skriet gar baseinu malu un lēkt baseinā, kā arī šļūkt pa slidkalniņiem ar galvu pa priekšu,

5.4.spļaut uz grīdas un ūdenī, kārtot dabiskās vajadzības ārpus tualetēm. Līgumsods par šī aizlieguma neievērošanu, kā arī par bērnu čurināšanu ārpus tualetes EUR 20,00.

5.5.peldēties slidkalniņu bremzēšanas baseinos, nobraucot pa slidkalniņu, uzturēties bremzēšanas joslās un baseinos,

5.6.kāpt uz slidkalniņiem un margām,

5.7.izmantot atrakcijas, saunas un peldbaseinus alkohola, narkotisko vai citu apreibinošo vielu reibumā. Glābšanas dienestam ir tiesības pieprasīt veikt alkohola testu un iereibušo apmeklētāju (pieļaujamā norma 0,5 promiles) vai apmeklētāju, kas izvairās iziet alkohola testu, izraidīt no Akvaparka, neatmaksājot ieejas maksu,

5.8.izmantot atrakcijas/slidkalniņus sievietēm grūtniecības stāvoklī,

5.9.ignorēt slidkalniņu un citu atrakciju lietošanas noteikumus un instrukcijas (neskaidrību gadījumā jāvēršas pie glābējiem), norādes par baseinu dziļumu,

5.10.drošības nolūkos aizliegts izmantot slidkalniņus un atrakcijas ar gredzeniem, rokas pulksteņiem, auskariem, ķēdītēm, utml.,

5.11.personām, kuras neprot peldēt, uzturēties Akvaparkā bez pelduzročiem vai peldvestēm,

5.12.atstāt bērnus līdz 12 gadu vecumam bez pieaugušo uzraudzības,

5.14.izmantot nestrādājošus slidkalniņus un atrakcijas,

5.15.liet ūdeni vai citu šķidrumu uz elektriskajām ierīcēm un pirts krāsnīm, kas atrodas Akvaparka telpās,

5.16.ienākt, iekļūt telpās, kas ir paredzētas tikai Akvaparka darbiniekiem un nav paredzētas Akvaparka apmeklētājiem,

5.17.smēķēt. Par šī aizlieguma neievērošanu līgumsods ir EUR 50,00

5.18.individuālām cilvēku grupām - izmantot noteiktu Akvaparka daļu tādā veidā, ka citi apmeklētāji tiek ierobežoti vai kavēti lietot šo daļu,

5.19.lietot līdzpaņemtos ēdienus un dzērienus visā Akvaparka teritorijā

5.20.lietot datorus, fotoaparātus, video kameras un ierīces, kas tos satur, Akvaparka teritorijā t.sk. telpās, ģērbtuvēs, dušās,

5.21.socializēties ar Akvaparka darbiniekiem veidā, kas kavē to pienākumu izpildi, vai citādi kavēt Akvaparka darbinieku pienākumu izpildi,

5.22.košļāt košļājamo gumiju,

5.23.nirt, ilgstoši atrasties zem ūdens,

5.24.sacenšanās nolūkā veikt elpas aizturēšanu zem ūdens.

5.25.bērniem no 0 – 6 gadiem uzturēties viļņu baseinā, bet pārējiem augumā līdz 1,40m bez peldvestēm

5.26.SPA un Akvaparka zonā atrasties kailam

**6.APMEKLĒTĀJA ATBILDĪBA.**

6.1.Akvaparkā aizliegts ienest līdzpaņemtos ēdienus un dzērienus, kā arī stikla traukus un priekšmetus. Par stikla trauku ienešanu Akvaparkā ir jāmaksā EUR 100,00 līgumsods un ir paredzēta izraidīšana no Akvaparka, neatgriežot samaksāto ieejas maksu.

6.2.Līgumsods elektroniskās aproces pazaudēšanas gadījumā ir EUR 20,00. Garderobes numuriņa pazaudēšanas gadījumā līgumsods ir EUR 7,00.

6.3.Līgumsods par rupju ŪPP darbinieka aizskārumu un nepakļaušanos SIA „Akvaparks” darbinieka izteiktajam aizrādījumam vai norādēm – EUR 100,00.

ATCERIES, TU PATS ESI ATBILDĪGS PAR SAVU UN CITU AKVAPARKA APMEKLĒTĀJU DROŠĪBU!!!

ŪPP administrācija